Ohjelman kustantavat Joyce Meyer Ministries -järjestön ystävät.
ILOA ARKEEN
Onko elämässäsi jokin tilanne, josta on vaikea selviytyä?
Ehkä sinun pitää antaa jollekin anteeksi tai päästä eroon veloista.
Ehkä sinun pitää laihduttaa tai saada asuntosi siivottua.
Tänään puhun siitä, miten haasteista voi selvitä voittajana.
ILOA ARKEEN Päättäväisyys 1/2
On ihmeellistä, mitä kaikkea päättäväisyydellä voi saada aikaan.
Monesta asiasta voi selviytyä päättäväisyyden avulla.
Olosuhteemme eivät estä meitä menestymästä tai -
olemasta onnellisia. Jos on tarpeeksi päättäväinen, -
voi olla onnellinen missä tahansa tilanteessa.
Ihmettelen tätä usein. Voi olla kaksi ihmistä, joilla -
on yhtä kivuliaat taustat ja tragedioita elämässään.
Miksi toinen heistä pääsee sen yli ja jatkaa eteenpäin tehden -
mahtavia asioita Jumalalle, mutta toinen taas jää -
paikalleen loppuelämäksi rypemään itsesäälissä, -
itsesyytöksissä ja surkeudessa?
Ei se ainakaan Jumalasta johdu.
Jumala tarjoaa työnantajana tasavertaisia mahdollisuuksia.
Samat säännöt pätevät kaikille.
Jokainen voi elää voitokasta elämää, saada anteeksi -
ja selviytyä vaikeuksista. Menneisyyden ei tarvitse -
vaikuttaa tulevaisuuteesi. Jumala on aina sama.
Hänen lupauksensa koskevat kaikkia, jotka ottavat ne vastaan.
Meillä on tahto. Lupaukset eivät ole vain niitä tahtoville, -
vaan niille, jotka ovat kuuliaisia Jumalalle.
Silloin lupaukset tulevat näkyviksi elämässämme.
Mikä on se syvällä oleva asia, johon jotkut pääsevät käsiksi?
Tiedämme, että voittomme tulee Jumalalta, joka toimii kauttamme.
Mutta meillä on vapaus valita.
Luin hetki sitten mahtavan toteamuksen. En tiedä miksi se -
kolahti minuun niin voimakkaasti. Kirjassa yksinkertaisesti luki:
Saamme elämässämme tunnustusta ainoastaan valinnoistamme.
En saa tunnustusta saarnaamisesta, sillä Jumala antoi minulle -
kommunikoimisen lahjan. Darlene ei saa tunnustusta kauniista äänestä -
tai musiikin ymmärryksestä, koska Jumala antoi ne hänelle.
Saamme tunnustusta siitä, että valitsemme käyttää lahjojamme -
palvellaksemme Jumalaa, mutta emme saa tunnustusta lahjasta.
Suuresta älystäkään ei saa kunniaa, se on Jumalan lahja.
Valintamme määrittelevät, millaisen elämän saamme.
Se asettaa vastuuta kaikille. Silloin ei voi syytellä muita -
ja jokaisen on todettava, että hänelläkin on oma osuutensa.
Päättäväisyys!
Lapsena ollessani isäni teki minulle säännöllisesti fyysistä, -
henkistä ja sanallista väkivaltaa.
Muistan kun makasin sängyssäni ja mietin: "Jonain päivänä teen -
vielä jotain merkittävää."
Uskon, että se oli Jumalan ajatus. Uskon, että Hän laittaa jokaiseen -
"valloittajan hengen", sen halun selviytyä voittajana.
Kuinka päättäväinen olet? Ehkä et ole sitä vielä tarpeeksi.
Jos haluat tarpeeksi päättäväisesti laihduttaa ...
Jos todella haluat treenata ja olet tarpeeksi päättäväinen ...
"Olen vaan niin kiireinen ..." Tiedän kyllä, annoin itse -
vuosikaudet samoja tekosyitä.
Nyt treenaan säännöllisesti kolme kertaa viikossa.
Teen sen, koska haluan. Jos todella haluat tehdä jotain ...
Jos todella kovasti haluat tehdä jotain ...
Jos todella haluat antaa anteeksi, käsittelet sen Jumalan kanssa.
Jos todella haluat olla onnellinen tai saada rauhan ...
Siksi meidän on lopetettava kaikki tämä: "Minä niin toivon ..."
"Minä toivon ..."
Tarvitsemme toivomusluun sijaan enemmän selkärankaa.
Meidän täytyy olla päättäväisiä sen suhteen, ettei vihollinen -
hallitse elämäämme ja ettemme elä katkeruudessa, paheksunnassa -
tai anteeksiantamattomuudessa. Meidän täytyy olla päättäväisiä, -
ettemme anna kenenkään huonon valinnan määrittää ilomme tasoa.
Et voi elää tunteitesi mukaan: "Nyt minusta tuntuu ..."
Paavali sanoo (Fil. 3), että hänen määrätietoinen tavoitteensa -
on tuntea Kristus ja Hänen ylösnousemisensa voima.
Oletko määrätietoisesti päättänyt tuntea Kristuksen?
Kyse on paljon enemmästä kuin vain tietäminen Hänestä.
Voit oppia Hänestä saarnoista, mutta todella tunteaksesi Hänet -
sinun on tutkittava ja kyseltävä Jumalan tahtoa.
Vaikeuksia ei pidä paeta ja on käsiteltävä asioita.
Ehkä sinulla ei ole synkkinä yön hetkinä -
ketään muuta kuin Jeesus, mutta silloin opit tuntemaan Hänet.
Meidän täytyy määrätietoisesti vastustaa vihollista.
Siksi meidän ei pitäisi koskaan sanoa "ei mitenkään".
Vihaan sitä ilmaisua. "Se ei mitenkään onnistu ..."
"En mitenkään pääse eroon veloistani."
"Tämä avioliitto ei tule mitenkään toimimaan."
Mieti perheenjäsentäsi tai ystävääsi.
"Hän ei tule koskaan mitenkään muuttumaan."
Tai katso vaikka itseäsi ja mieti: "En tule mitenkään muuttumaan.
En enää mitenkään saa terveyttäni ja kroppaani hyvään kuntoon.
En enää mitenkään tule voimaan hyvin."
"En taida enää mitenkään saada rauhaa asunnossani."
"Tämä ei koskaan muutu. En tule koskaan olemaan onnellinen."
Raamattuni mukaan (Joh. 14:6) Jeesus sanoo: "Minä olen tie ..."
"Minä olen tie", sanoi Jeesus! "Minä olen tie."
Ei "yksi monesta" vaan ainoa "tie".
Siksi koskaan ei saisi sanoa "ei ole keinoa ... ei onnistu".
Jes. 43:19: Teen tien autiomaahan ja joet kuivuuden keskelle.
Jos pitää miettiä jotain mahdotonta, niin mieti autiomaan keskelle -
yhtäkkiä ilmestyvää jokea tai tietä.
Hän valitsee mahdottoman tilanteen, ja sanoo, että Hän pystyy siihen.
Hän voi aina luoda ulospääsyn.
Ei Jumala pyydä meitä keksimään keinoja -
vaan Hän pyytää meitä olemaan luovuttamatta.
Hän pyytää meiltä päättäväisyyttä ja sitä, että luottaisimme Häneen.
Että huolimatta siitä, miltä tilanne näyttää, mitä muut puhuvat -
ja mitä vihollinen tekee, koemme Jumalan armoa ja hyvyyttä.
Sinun on oltava päättäväinen! Meillä tulisi olla pyhää vihaa.
Ei väärää vihaa, vaan vihaa oikean asian puolesta, -
oikeutettua vihaa, jolloin sanomme viholliselle:
"Olen saanut sinusta tarpeekseni ja otan nyt itselleni kaiken, -
minkä vuoksi Jeesus puolestani kuoli."
Vuosia sitten päätin, että minä tulen saamaan rauhan.
Seurasin sivusta, kun mieheni nautti elämästään ja eli rauhassa.
Ajattelin: Vaikka meillä on ihan samat ongelmat, -
hän nauttii elämästään ja minä olin surkeana.
Lopulta vastaus tuli, ja kaikki järjestyi. Silloin iloitsin ja -
sain rauhan, mutta hänellä oli ollut se ilo ja rauha koko ajan.
Seurattuani tätä 20 vuoden ajan ajattelin: "Hetkonen! -
Ehkä en toimikaan ihan oikein." Kun päätin saada rauhan, -
se ei ihmeellisesti laskeutunut ylleni jo seuraavana päivänä.
Minun täytyi ensin todeta ongelma: minulla ei ole rauhaa.
Sitten täytyi palata taaksepäin etsimään syitä tilanteeseen.
Kyse ei ollut olosuhteista, sillä Davella oli samat ongelmat.
Kyse oli lähestymistavastani elämään, tavastani ajatella, -
siitä, että annoin tunteeni hallita ja siitä, mitä puhuin.
Itsensä voi saada pois tolaltaan omilla puheillaan.
Voisin puhua itseni 5 minuutissa ihan raivarin partaalle.
Siihen ei menisi kauaakaan.
Samalla tavalla voit tsempata itsesi säilyttämään rauhan.
"Joyce, säilytä rauhasi. Säilytä rauhasi. Säilytä rauhasi."
"Älä kävele taas saman tyhmän vuoren ympäri.
Tiedät, että tämä on vihollisen ansa. Säilytä rauhasi. Hengitä!
Älä puhu ennen kuin rauhoitut. Tuki suu. Tuki suu."
Minulla meni siihen vuosia ja muutosprosessi tuntui todella -
kummalliselta: kun aloin päästä rauhaan, tylsistyin.
Se on ihan totta! Olin elänyt niin pitkään sekasorron, murheen -
ja hermostuneisuuden keskellä, että sitten kun sain rauhan olin vaan ...
Mitä minun pitäisi nyt tehdä? Istua vain ja nauttia elämästä?
Samoin kävi, kun päätin nauttia elämästäni.
Minulla kesti seitsemisen vuotta oppia todella nauttimaan -
jokapäiväisestä elämästäni.
Olosuhteeni eivät muuttuneet, mutta minä muutuin.
Lakkaa odottamasta, että olosuhteesi muuttuvat ja -
päätä itse muuttua. Kuka täällä haluaa päättää muuttua?
Minun itseni täytyy muuttaa tapaani ajatella ja puhua.
Minun itseni täytyy muuttaa asennettani.
Koska Jumala on antanut minulle samat mahdollisuudet kuin muille.
Mitä tapahtuisikaan, jos sanoisimme: "Kaikilla on samat mahdollisuudet."
Sen sijaan, että sanomme: "Olisipa minullakin mahdollisuus".
"Voisinpa laulaa yhtä hyvin kuin Darlene." No, et voi!
Sinun täytyy selvittää, mitä osaat tehdä ja keskittyä siihen.
Älä enää sano "ei mitenkään". Ole aktiivinen ja etsi tie.
Luuk. 5:18: Paikalle tuli miehiä, jotka kantoivat vuoteella -
halvaantunutta. He yrittivät tuoda hänet sisälle taloon asettaakseen -
hänet Jeesuksen eteen.
Heillä oli suunnitelma. "Kaverimme on halvaantunut ja meidän täytyy -
saada hänet sairaita parantavan Jeesuksen luo.
Kannamme hänet paareilla kokoukseen: ovesta sisään, -
käytävää pitkin ja asetamme hänet Jeesuksen eteen."
Ongelmana oli se, että paikalla oli niin paljon väkeä, -
etteivät he päässeet edes sisälle.
"Tungoksessa he eivät saaneet tuoduksi häntä sisään, -
ja niin he kiipesivät katolle, irrottivat tiiliä ja laskivat -
sairaan vuoteineen kaikkien keskelle Jeesuksen eteen."
Se vaati päättäväisyyttä.
Kuinka moni tänään kiipeäisi talon katolle, hajottaisi sen, -
kiinnittäisi köydet paariin, valmistautuisi laskemaan ...
Mitä muuta Jeesus olisi siinä tilanteessa voinut tehdä?
Vähän niin kuin: "Sori, kaverit, ei ole muuta vaihtoehtoa."
He laskivat hänet suoraan väkijoukon eteen. Jeesus pitää tällaisesta -
uskosta ja aktiivisesta hengen asenteesta, -
joka ei luovuta ennen kuin saa voiton.
Jae 20: Nähdessään heidän uskonsa Jeesus sanoi: "Ystäväni, -
sinun syntisi on annettu anteeksi." Ja sitten hän paransi miehen.
Jeesus oli vaikuttunut heidän uskostaan.
Usko on aina aktiivista, joko hengessä tai siten, -
että toimii Jumalan antamien ohjeiden mukaan.
Meidän ei tarvitse ponnistella omassa voimassamme.
On oltava valmiina kuulemaan ja toimimaan Jumalan käskyn mukaan.
Usko on sitä, että ottaa askeleen jotain asiaa kohti, -
vaikkei olisi varma miten siinä käy. Ainoa varmuus on tunne sydämessä.
Otat ensin pikkuisen askeleen. Jos kaikki menee hyvin, -
otat toisen askeleen ja katsot miten se menee.
Sitten otat taas uuden askeleen.
Näin ... etenemme ... uskossa. Yksi askel kerrallaan.
Näin se toimii kaikille. "Mistä tiedän toiminko oikein?"
Ota uskon askel. Rukoile ja kuuntele Jumalaa.
Älä kysy liikaa muiden mieli- piteitä, muuten hämmennyt.
Miksi kysyisit ohjeita joltain, joka ei itsekään tiedä?
Kuule ne itse Jumalalta.
Toki vahvistusta voi hakea, mutta joskus hämmennymme, kun etsimme -
ihmisten hyväksyntää asialle, josta Jumala on meille puhunut.
Jos tukeudut liikaa ihmisiin, vihollinen käyttää heitä estämään -
sinua tekemästä mitään, mihin Jumala on sinua kutsunut.
Jumalan odottaminen on aktiivista toimintaa.
Mitä sinä teet? "Minä vaan odottelen Jumalaa."
Mihin Jumala sinua kutsuu? "Odottelen saavani sen selville."
Missä seurakunnassa käyt? "Odottelen, että Herra johdattaa."
Jes. 40:31: "... ne, jotka Herraa odottavat, saavat uuden voiman, -
he kohottavat siipensä kun kotkat."
Amplified-käännöksen mukaan sana "odottaa" tarkoittaa: -
odottaa, etsiä ja panna toivonsa Häneen.
Kun etsimme Häntä, meidän tulee elää toiveikkaassa odotuksessa -
sen sijaan, että passiivisesti odotamme jotain tapahtuvan.
Uskolla on näkyä, se unelmoi, se näkee hengessä -
ja soveltaa siihen Sanaa. Se ei toimi omassa lihassa -
vaan se etsii, halajaa ja toiveikkaasti odottaa -
Jumalan toimivan elämässäsi. Todellinen usko sanoo joka aamu:
"Tänään tapahtuu jotain hyvää. Tulee läpimurto.
Saan hyviä uutisia. Tänään Jumala puhuu ja uskoni vahvistuu."
"Entä jos mitään ei tapahdu?" Toista se seuraavana aamuna -
ja sitäkin seuraavana aamuna. Uskot, että Jumala voi, -
ja jos Hän sanoo, että pystyt, niin sinä pystyt!
Aamen?
Meidän on lopetettava ajattelemasta: "On liian vaikeaa."
Vihaan sellaista asennetta. "Se on liian vaikeaa ..."
Emme ole täynnä Pyhää Henkeä tehdäksemme vain helppoja asioita.
Maailmankaikkeuden suurin voima on sisimmässämme, hengessämme.
Sinä olet Jumalan asuinsija. Hän elää sinussa, uskovassa.
Ei Hän elä sinussa, jotta sinulle olisi kaikki niii-iin helppoa.
Pystyt elämässäsi tekemään kaiken tarvittavan.
Sisäistä tämä, ja joudut toistamaan sitä itsellesi varmaan -
tuhansia kertoja. "Pystyn kaikkeen tarvittavaan, enkä luovuta."
Olen määrätietoisesti päättänyt tuntea Kristuksen -
ja Hänen ylösnousemisensa voiman, -
mikä nostaa minut kuolleitten joukosta, kun olen vielä ruumiissani.
Mark. 10:46.
Kerron teille jotain, mitä maailman on nähtävä.
Uskon koko sydämestäni, että maailman on nähtävä rohkeutta.
Kuulitteko mitä sanoin? Uskon, että yksi väkevimmistä todistuksista -
lapsillesi on, että elät rohkeasti.
Rohkeutesi tarttuu sinusta heihin.
Äitini, Jumala häntä siunatkoon, pelkäsi isääni todella paljon.
Kun näet muiden elävän pelossa, se pelko alkaa siirtyä sinuun.
Vartuimme kaikki pelon vallassa. Pelkäsimme kaikki isää.
Vihaan sitä tyhmää pelon henkeä.
Se varastaa kaiken sen, minkä Jeesus kuolemansa kautta meille antoi.
Vastaanotamme Jumalalta uskon kautta, viholliselta pelon kautta.
Pelko on vihollisen vääristämää uskoa. Kun pelkäämme, uskomme -
enemmän viholliseen kuin siihen, mitä Jumala sanoo ja näyttää.
Pelko on henki, joka saa aikaan tunteita. Voimme silti toimia, -
kun tunnemme pelkoa, jos tajuamme, että Jumala on aina kanssamme.
Mark. 10:46.
Jeesus tuli Jerikosta opetuslastensa ja suuren väkijoukon seuraamana.
Tien vieressä istui sokea kerjäläinen, Bartimeus.
Hänen tilanteensa ei ollut kovin hyvä.
Kun hän kuuli, että tulija oli Jeesus Nasaretilainen, -
hän alkoi huutaa ... Hän ei kuiskannut, vaan huusi.
Hän näki tilaisuutensa eikä hän aikonut menettää sitä.
"Jeesus, Daavidin Poika, armahda minua (nyt)!" Pidän tuosta.
Psalmeissa Daavid pyytää Herraa antamaan hänelle menestystä heti.
"En tarvitse läpimurtoa ensi viikolla vaan tänään, Herra."
"Haluan kuulla Sinusta tänään." Ehkä meillä pitäisi olla enemmän -
uskaliaisuutta ja kunnioittavaa rohkeutta rukouksissamme.
Raamatussa sanotaan, että Jumala voi tehdä monin verroin enemmän -
kuin kaikki, mitä edes uskallamme anoa, toivoa tai ajatella!
Rohkeutta. Meidän tulisi olla rohkeita ja päättäväisiä ihmisiä.
Bartimeukselle kävi niin kuin yleensä käy: kun yrität edistyä, -
joku lähelläsi sanoo, ettei se onnistu. Haloo?
Sanoin, että kun yrität mennä eteenpäin ja ottaa seuraavan -
askeleen, johon uskot Jumalan sinua kehottavan, joku kertoo -
sinulle tavalla tai toisella, ettei se tule onnistumaan.
En koskaan unohda hetkeä, kun Jumala kutsui minut 32-vuotiaana -
tekemään tätä työtä, jota nyt teen. Olin niin innoissani.
Olin vastikään Pyhällä Hengellä täyttynyt nuori uskova -
täynnä intoa. Halusin malttamattomana saarnata Sanaa.
Rukoilin, uskoin Jumalaa ja tein kaiken minkä osasin.
Meillä ei ollut mitään. Ostimme kirpputorilta lapsillemme kenkiä.
Maksoimme kymmenyksiä ja kylvimme uskoen läpimurtoihin ja ihmeisiin.
Jotkut minun "ystävistäni" ...
Tiedätkö, kuten Jobin "ystävät" ...
Olimme seurakunnan kanssa nuotion äärellä paistamassa vaahtokarkkeja.
Yksi tyttö sanoi: "Kuulin, että olit sanonut uskovasi Jumalan -
sanoneen sinulle, että sinulla tulee jonain päivänä olemaan -
naisen vetämänä yksi maailman suurimmista palvelutyömuodoista."
"Sanoitko niin?" Vastasin: "Kyllä, uskon, että Jumala puhui minulle."
Hän sanoi: "Rehellisesti sanoen olemme puhuneet tästä emmekä usko -
että se on mahdollista sinun luonteellasi." Näin he sanoivat!
Hän päätyi myöhemmin meille töihin, mutta en ehdi kertomaan siitä.
Yksi elämän suurimpia haasteita on oppia elämään epäitsekkäästi, -
niin ettei keskity aina vain itseensä.
Tarjoamme tänään dvd-opetussarjaa nimeltä "It's not all about me".
Tulet todella nauttimaan siitä, joten hyödynnä tämä tarjous.
Siirrä huomio pois itsestäsi. Älä pidä itseäsi maailman napana.
Jumala tulee yllättämään sinut kun keskityt siihen, mihin Hän haluaa.
Anna Hänen huolehtia sinusta.
Tilaa "It's not all about me" dvd-opetussarja ruudussa -
näkyvillä tiedoilla tai sivuiltamme www.joycemeyer.org.
Opi nauttimaan epäitsekkään elämäntavan ilosta.
Tulossa ...
Voit tehdä elämässäsi, mitä ikinä haluatkaan.
Se vaatii päättäväisyyttä, joka sinun on löydettävä itsestäsi.
Tulossa...
Hand of Hopen kautta tapahtuu ihmeellisiä pelastumisia.
Se tavoittaa ihmisiä ympäri maailman Papua-Uudesta-Guineasta Haitiin.
On tärkeää tehdä terveellisiä valintoja.
Ne toteutuvat vain itsekurin avulla.
Tuo ei ole hyvä! Etkö ole oppinut mitään?
Etkö ole kuunnellut puheitani?
Toivotko koskaan voivasi ottaa Joycen mukaasi kaikkialle?
Nyt voit ladata podcast-lähetyksiä iTune'sta ja kotisivuiltamme.
Vie kärry takaisin mistä otitkin.
Toivon käsi.
Maailman köyhimpiin kuuluvia lapsia asuu Kambodzan -
Phnom Penhin kaupungin kaatopaikalla ja sen ympäristössä.
Yli tuhat lasta, joista suuri osa on orpoja, tonkii yötä päivää -
ongelmajätettä tienatakseen päivässä muutaman sentin.
Ne, jotka eivät ole orpoja, kuten 13-vuotias Soah Boona, -
ovat kaatopaikalla tienaamassa perheilleen rahaa. Päivällä Soah -
keittää äitinsä kanssa maissia ja illalla tonkii roskia väistellen -
roska-autoja ja pahoja miehiä. Aloitimme ruoka-apuohjelman, -
joka tarjoaa bussissa ruokaa, kouluopetusta -
ja mahdollisuuden käydä suihkussa. Ilman näitä busseja Soahilla -
olisi tuskin toivoa paremmasta elämästä. Bussissa hän -
saa hyvän aterian ja mahdollisuuden unelmoida opettajan ammatista.
Nyt hän voi toivoa itselleen ja perheelleen parempaa tulevaisuutta.
Haluan oppia, jotta voin parantaa perheeni elinolosuhteita.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä ruokimme nälkäisiä,vaate- tamme köyhiä ja viemme ilosanomaa.
Kotisivuillamme voi esittää rukouspyyntöjä, -
tutustua lisämateriaaliin ja kokouskalenteriin -
ja liittyä kumppaniksi viemään Kristuksen rakkautta maailmaan.
Suomennos: Hanna Österlund
Ohjelman kustansivat Joyce Meyerin järjestön ystävät ja kumppanit.